
Öntözőrendszerek gazdaságossága szántóföldi növénytermesztésben

Dolgozatomban a magyarországi öntözés agronómiai és közgazdasági kérdéseivel
foglalkozom. A szakirodalmi áttekintést úgy kívánom összeállítani, hogy szinkronban legyen
a választott tematikával. A téma apropóját a termőföld, mint véges erőforrás fokozott
csökkenése, pusztulása, az éghajlatváltozás, és az ezekből fakadó élelmiszerhiány, valamint
az ezt övező egyre nagyobb társadalmi érdeklődés adja.
Az anyagban röviden bemutatom a világ és Magyarország öntözésének történetét, a múlt
öntözőrendszereit, öntözési technikáit. Az új önözési rendszerek fejlettségét is megvizsgálom,
ezzel rávilágítva az előnyeire és hátrányira, környezetre gyakorolt hatásaira, ide sorolva a
talajállapotra, termesztett növényekre, tápanyaggazdálkodásra és a talaj vízháztartására
gyakorolt hatását. Mindezekből láthatóvá válik a fejlődés iránya és tendenciái. Amire pedig a
legnagyobb hangsúlyt szeretném fektetni, az a gazdaságosság kérdése.
Az esettanulmányban bemutatásra kerülő modellezett mezőgazdasági üzem paramétereit egy
létező nagyméretű gazdaság ezirányú kutatásit alapul véve készítettem el. A vizsgálatban
kiemelten foglalkozom a szántóföldi növények közül a kukorica, búza, árpa és lucerna
termesztésével. Célom bemutatni, hogy megfelelő tőke birtokában egy gazdaság
jövedelmezősége, termésbiztonsága, termésmennyisége és minősége javítható az öntözés
megfelelő formáinak alkalmazásával. Ezzel is felhívva a gazdálkodók figyelmét ennek
előnyeire, illetve a technológia támogatásának szükségességére és hasznosságára.



